**Կաստրո Ուրդիալես** (իսպ.՝ Castro Urdiales), մունիցիպալիտետ և քաղաք Իսպանիայում։ Մտնում է Կանտաբրիա պրոնվիցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Կոստա Օրիենտալ շրջանում։ Նրա տարածքը գրավում է 96,7 կմ², իսկ բնակչությունը կազմում է 32258 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 75 կմ հեռավորության վրա։

Աշխարհագրական դիրք
------------------

Կաստրո Ուրդիալեսը գտնվում է Կոստա Օրիենտալ կոմարկայում, Կոնտաբրիայի հյուսիս-արևմուտքում՝ Բիսկայի սահմանի մոտ։ Տարածաշրջանի ջրային հիմնական զարկերակ համարվում է Ատլանտյան օվկիանոսի մաս կազմող Բիսկայան ծոցի ջրերը։

Պատմություն
-----------

Սկզբնական ժամանակաշրջանում քաղաքն անվանվել է Portus Amanus։ Մ․թ․ա․ 74 թվականին Կաստրո Ուրդիալեսի համար հռոմեացիների պայքարից հետո, հռոմեացի կայսր Վեսպասիանոսի (Տիտա Ֆլավիա Վեսպասիանոս) պատվին այն անվանվել է Ֆլավիոբրիգա (իսպ.՝ Flaviobriga)։

Վաղ միջնադարում քաղաքը զարգացել է ծովային առևտրի ռեկոնկիստայի մասնակցությամբ՝ տրամադրելով իր նավատորմին ու ժողովրդին, ինչպես նաև՝ ձկնորսությանն ու նավաշինությանը։ 1163 թվականին Ալֆոնսո VIII թագավորը, գտնվելով Բուրգոսում, Կաստրո Ուրդիալեսին տվել է ֆուերո (իսպ.՝ fueros, հոգնակի թիվը *fuero*, պորտ.՝ foraes), ստանալու համար Լոգրոնյո քաղաքը։

1813 թվականին քաղաքը թալանվել և ավերվել է, բայց շատ արագ վերակառուցվել և հարստացրել է։ XIX դարի երկրորդ կեսին բնակչության աճը կապված է եղել լեռնահանքային արդյունաբերության զարգացման հետ։

Դեմոգրաֆիա
----------

Կաստրո Ուրդիալեսը բնակչության թվով համարվում է Կանտաբրիայի երրորդ քաղաքը՝ 32522 մարդ բնակչությամբ՝ 2012 թվականի տվյալներով։

Բնակատեղիներ
------------

|  |  |
| --- | --- |
| * *Ալյենդելագուա*
* *Բալտեսանա*
* *Կաստրո Ուստրիալես* - մայրաքաղաք
* *Սերդիգո*
* *Իսլարես*
* *Լուսա*
* *Միոնո*
 | * *Օնտո*
* *Օրինիոն*
* *Օնանյես*
* *Սամանո*
* *Սանտուլյան*
* *Սոնաբիա*
* *Տալիեդո*
 |

Տեսարժան վայրեր
---------------

1978 թվականին Կաստրո Ուրդիալեսի հին հատվածը ստացել է Իսպանիայի մշակութային հետաքրքրություն ունեցող օբյեկտի կարգավիճակ (Puebla Vieja de Castro Urdiales)՝

* **Սուրբ Աննայի դղյակ** - *հին ամրոց, որը գտնվում է Սուրբ Մարի եկեղեցուց ոչ հեռու։ 1853 թվականին ամրոցի վրա կառուցվել է փարոս*
* **Միջնադարյան կամուրջ**
* **Կասա Սոտիլես**
* **Օչարանայի այգիները և Աստղադիտարան-ամրոցի շենքը**
* **Սուրբ Մարիամ Աստվածածնի վերափոխում եկեղեցի** - XIII—XV դարերի գոթական ոճի կառույց։ Իրենից ներկայացնում է կաթոլիկ եկեղեցի։ 1931 թվականին ստացել է Իսպանիայի մշակութային հետաքրքրություն ունեցող օբյեկտի կարգավիճակ։

Եղբայր քաղաքներ
---------------

* *Էր Սյուր Լադուր* - Ֆրանսիա Ֆրանսիա

Պատկերասրահ
-----------

* Տեսարան նավահանգստից*Տեսարան նավահանգստից*
* Լոս Չելինես*Լոս Չելինես*
* Հին քաղաքի տեսքը*Հին քաղաքի տեսքը*

Ծանոթագրություններ
------------------

1. ↑  Կաստրո Ուրդիալեսի մասին տվյալներ
2. ↑  "Spain.info-ի տվյալների համաձայն". Արխիվացված է the original 2013 թ․ ապրիլի 17-ին. Retrieved 2014 թ․ դեկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Սուրբ Մարիամ եկեղեցին որպես մշակութային օբյեկտ, canales.eldiariomontanes.es կայքի տվյալներով". Արխիվացված է the original 2013 թ․ դեկտեմբերի 2-ին. Retrieved 2014 թ․ դեկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղում
-------------